Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2021/C 467/09)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE AF EN STANDARDÆNDRING TIL ÆNDRING AF ENHEDSDOKUMENTET

»Uhlen Roth Lay«

PDO-DE-02083-AM02

Meddelelsesdato: 16. september 2021

BESKRIVELSE AF OG BEGRUNDELSE FOR DEN GODKENDTE ÆNDRING

Beskrivelse af vinen/vinene

Med forordning (EU) 2017/2393 blev bilag VII, del II, nr. 1, litra c), andet led, i forordning (EU) nr. 1308/2013 ændret. Bestemmelsen om, at det maksimale totale alkoholindhold må overstige 15 % vol. for vin med beskyttet oprindelsesbetegnelse, der er fremstillet uden tilsætning, eller hvor tilsætning kun er sket ved de delvise koncentrationsprocesser, der er opført på listen i bilag VIII, del I, afdeling B, punkt 1, blev suppleret af følgende: »forudsat at produktspecifikationen i det tekniske dossier for den pågældende beskyttede oprindelsesbetegnelse giver mulighed herfor«. Det er derfor nødvendigt at supplere produktspecifikationen.

ENHEDSDOKUMENT

1. Betegnelse(r)

Uhlen Roth Lay

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

5. Mousserende kvalitetsvin

4. Beskrivelse af vinen/vinene

1. Kvalitetsvin

KORTFATTET TEKSTBESKRIVELSE

Riesling-hvidvine modnes på Uhlen Roth Lay-godset. Der er tre kategorier af vinavlsprodukter, hver med lidt forskellige egenskaber: kvalitetsvin (Qualitätswein), vin med særlige egenskaber (Prädikatswein) og Sekt b.A. (mousserende kvalitetsvin fra bestemte regioner).

Unge Uhlen Roth Lay-vine har en lysegul, til tider grønlig farve, der bliver mere intens, efterhånden som produktet modnes, og som forvandles til en rig og fyldig gylden farve, når vinen er fuldmoden. Vinenes aroma er kendetegnet ved samspillet mellem frugtagtige smagsnoter og strejf af typiske skifermineraler, ofte karakteriseret ved en kølig metallisk, men diskret skarphed, der giver en raffineret følelse i munden. I de fleste tilfælde har vinene kun enkelte dufte af kendte frugtaromaer. Nogle gange er der et strejf af modne efterårsæbler, mens der andre gange anes en delikat duft af viol kombineret med lakrids.

For analytiske kendetegn uden talangivelser gælder gældende lovgivning.

GENERELLE ANALYTISKE KENDETEGN

Maksimalt totalt alkoholindhold (i % vol.)

—

Minimalt virkeligt alkoholindhold (i % vol.)

—

Minimalt totalt syreindhold

—

Maksimalt indhold af flygtige syrer (i meq/l)

—

Maksimalt totalt svovldioxidindhold (i mg/l)

—

2. Vin med særlige egenskaber (Prädikatswein) (Auslese)

KORTFATTET TEKSTBESKRIVELSE

Riesling-hvidvine modnes på Uhlen Roth Lay-godset. Der er tre kategorier af vinavlsprodukter, hver med lidt forskellige egenskaber: kvalitetsvin (Qualitätswein), vin med særlige egenskaber (Prädikatswein) og Sekt b.A. (mousserende kvalitetsvin fra bestemte regioner).

Unge Uhlen Roth Lay-vine har en lysegul, til tider grønlig farve, der bliver mere intens, efterhånden som produktet modnes, og som forvandles til en rig og fyldig gylden farve, når vinen er fuldmoden. Vinenes aroma er kendetegnet ved samspillet mellem frugtagtige smagsnoter og strejf af typiske skifermineraler, ofte karakteriseret ved en kølig metallisk, men diskret skarphed, der giver en raffineret følelse i munden. I de fleste tilfælde har vinene kun enkelte dufte af kendte frugtaromaer. Nogle gange er der et strejf af modne efterårsæbler, mens der andre gange anes en delikat duft af viol kombineret med lakrids. De forskellige aromaer og smagsnuancer, der er beskrevet ovenfor, har en underliggende sødme, som er delikat i Auslese-vine.

Det totale alkoholindhold må overstige 15 % vol.

For analytiske kendetegn uden talangivelser gælder gældende lovgivning.

GENERELLE ANALYTISKE KENDETEGN

Maksimalt totalt alkoholindhold (i % vol.)

—

Minimalt virkeligt alkoholindhold (i % vol.)

—

Minimalt totalt syreindhold

—

Maksimalt indhold af flygtige syrer (i meq/l)

—

Maksimalt totalt svovldioxidindhold (i mg/l)

—

3. Vin med særlige egenskaber (Prädikatswein) (Beerenauslese, Trockenbeerenauslese og Eiswein)

KORTFATTET TEKSTBESKRIVELSE

Riesling-hvidvine modnes på Uhlen Roth Lay-godset. Der er tre kategorier af vinavlsprodukter, hver med lidt forskellige egenskaber: kvalitetsvin (Qualitätswein), vin med særlige egenskaber (Prädikatswein) og Sekt b.A. (mousserende kvalitetsvin fra bestemte regioner).

Unge Uhlen Roth Lay-vine har en lysegul, til tider grønlig farve, der bliver mere intens, efterhånden som produktet modnes, og som forvandles til en rig og fyldig gylden farve, når vinen er fuldmoden. Vinenes aroma er kendetegnet ved samspillet mellem frugtagtige smagsnoter og strejf af typiske skifermineraler, ofte karakteriseret ved en kølig metallisk, men diskret skarphed, der giver en raffineret følelse i munden. I de fleste tilfælde har vinene kun enkelte dufte af kendte frugtaromaer. Nogle gange er der et strejf af modne efterårsæbler, mens der andre gange anes en delikat duft af viol kombineret med lakrids. De forskellige aromaer og smagsnuancer, der er beskrevet ovenfor, har en underliggende sødme, som er delikat i Auslese-vine og mere cremet i Beerenauslese-vine, og som også kan indeholde smagsnoter af honning. Disse smagsaspekter er endnu mere udtalte i Trockenbeerenauslese. I Eiswein har de ovenfor beskrevne aromaer og smage desuden en underliggende krydret syrlighed.

Det totale alkoholindhold må overstige 15 % vol.

For analytiske kendetegn uden talangivelser gælder gældende lovgivning.

GENERELLE ANALYTISKE KENDETEGN

Maksimalt totalt alkoholindhold (i % vol.)

—

Minimalt virkeligt alkoholindhold (i % vol.)

—

Minimalt totalt syreindhold

—

Maksimalt indhold af flygtige syrer (i meq/l)

—

Maksimalt totalt svovldioxidindhold (i mg/l)

—

4. Sekt b.A. (mousserende kvalitetsvin fra bestemte regioner)

KORTFATTET TEKSTBESKRIVELSE

Riesling-hvidvine modnes på Uhlen Roth Lay-godset. Der er tre kategorier af vinavlsprodukter, hver med lidt forskellige egenskaber: kvalitetsvin (Qualitätswein), vin med særlige egenskaber (Prädikatswein) og Sekt b.A. (mousserende kvalitetsvin fra bestemte regioner).

Unge Uhlen Roth Lay-vine har en lysegul, til tider grønlig farve, der bliver mere intens, efterhånden som produktet modnes, og som forvandles til en rig og fyldig gylden farve, når vinen er fuldmoden. Vinenes aroma er kendetegnet ved samspillet mellem frugtagtige smagsnoter og strejf af typiske skifermineraler, ofte karakteriseret ved en kølig metallisk, men diskret skarphed, der giver en raffineret følelse i munden. I de fleste tilfælde har vinene kun enkelte dufte af kendte frugtaromaer. Nogle gange er der et strejf af modne efterårsæbler, mens der andre gange anes en delikat duft af viol kombineret med lakrids. For så vidt angår Sekt b.A.-vine, forstærkes og intensiveres de forskellige aromaer og smagsnuancer, der er beskrevet for Prädikatswein, af den kulsyre, der anvendes i produktionen af mousserende vin.

For analytiske kendetegn uden talangivelser gælder gældende lovgivning.

GENERELLE ANALYTISKE KENDETEGN

Maksimalt totalt alkoholindhold (i % vol.)

13,5

Minimalt virkeligt alkoholindhold (i % vol.)

11,5

Minimalt totalt syreindhold

—

Maksimalt indhold af flygtige syrer (i meq/l)

—

Maksimalt totalt svovldioxidindhold (i mg/l)

—

5. Vinfremstillingsmetoder

5.1. Væsentlige ønologiske fremgangsmåder

1. Relevante restriktioner for fremstilling af vinene

Følgende er ikke tilladt: kaliumsorbat, lysozym, dimethyldicarbonat, elektrodialyse, fjernelse af alkohol, kationbyttere, koncentrering (frysekoncentrering, osmose, konisk centrifugekolonne), sødning, egetræsspåner eller -præparater.

2. Kvalitetsvin

Væsentlig ønologisk fremgangsmåde

Mindst 88 Oechsle-grader eller maksimalt totalt syreindhold (udtrykt i vinsyre) = 7,5 g/l.

Op til 100 Oechsle-grader og vin med tilsætningsstoffer: maksimum restsukkerindhold = »halvtør« i henhold til vinlovgivningen

Over 100 Oechsle-grader: maksimum restsukkerindhold = mindstemostvægt/3.

3. Vin med særlige egenskaber (Prädikatswein), der er suppleret med Auslese, Beerenauslese, Trockenbeerenauslese og Eiswein

Væsentlig ønologisk fremgangsmåde

Auslese: mindst 105 Oechsle-grader; minimum restsukkerindhold = 90 g/l.

Beerenauslese: mindst 130 Oechsle-grader; minimum restsukkerindhold = 150 g/l.

Trockenbeerenauslese: mindst 180 Oechsle-grader; minimum restsukkerindhold = 180 g/l.

Eiswein: mindst 130 Oechsle-grader; minimum restsukkerindhold = 150 g/l.

4. Sekt b.A. (mousserende kvalitetsvin fra bestemte regioner)

Væsentlig ønologisk fremgangsmåde

Traditionel gæring på flaske

5.2. Maksimale udbytter

70 hektoliter pr. hektar

6. Afgrænset geografisk område

Uhlen Roth Lay er en del af den beskyttede oprindelsesbetegnelse »Mosel« (registreringsnr. PDO-DE-A1270).

Uhlen Roth Lay-vinmarkerne ligger i områderne Kobern og Winningen i landdistriktet Mayen-Koblenz i delstaten Rheinland-Pfalz. Denne del af Uhlen-godset, der er opkaldt efter det højeste punkt i skoven over vinmarkerne og efter de rødlige klipper, har i umindelige tider været kendt som »Uhlen Roth Lay«. Området begynder med de første vinmarker nedstrøms for Belltal-dalen — parcel nr. 262/54 og 156/53 — og ender nedstrøms med parcel nr. 6/1, 117/1 og 2394/3.

Produkter med den beskyttede oprindelsesbetegnelse »Uhlen Roth Lay« må produceres i det registrerede BOB-område »Mosel« (registreringsnr. PDO-DE-A1270). Det afgrænsede område er omfattet af BOB’en Mosel.

Uhlen Roth Lay-godset dækker et areal på 15,97 ha.

7. Primære druesorter

Weißer Riesling — Riesling, Riesling renano, Rheinriesling og Klingelberger.

8. Tilknytning til det geografiske område

Uhlen Roth Lay-vinmarkerne ligger i Nedre Mosels terrasseformede landskab. Uhlen Roth Lay-terrasserne er arrangeret i en traditionel, sydvendt konfiguration og ligger i en højde på mellem 75 m og 210 m over havets overflade. Gennemsnitstemperaturen i løbet af de seneste fem år har med 11,6 °C været forholdsvis høj, som det kunne forventes i en så lav højde. De lave nedbørsmængder (ca. 620 mm) og det høje antal solskinstimer (1 922) giver et mikroklima, der er meget forskelligt fra de øvrige områder under BOB’en »Mosel«, og som er årsagen til druernes særlige modenhed (højt potentielt alkoholindhold med lavt syreindhold og modne phenoler). Vinene siges at være meget udtryksfulde og at have en meget fyldig smag. De særlige geologiske forhold i Uhlen Roth Lay-regionen hjælper druerne med at nå fysiologisk modenhed og former den særlige smag, der kendetegner de vine, som dyrkes der. På den geologiske tidsskala henhører Uhlen Roth Lay under systemet Devon, serien Nedre Devon. Mere specifikt består området af sedimenter fra underniveauet Oberems/Lahnstein med Ems-kvartsit og den ældre del af Hohenrhein-lagene. Klipperne har et meget højt indhold af magnesium, aluminium og især jern. Nogle af klipperne består mellem sandkornene af 8 % jernoxider, der er indkapslet i kugler på helt ned til 0,25 mm. De enkelte korn holdes sammen af silica, hvilket er det, der gør klipperne så hårde. Den forvitrede, stenede jord, der er resultatet heraf, er en regosol bestående af forskellige slags skifer, hvoraf de fleste er silt- og sandholdige. Jordens pH-værdi er lavere end i de tilstødende BOB-områder (ca. 6,0 sammenlignet med 7,5 i de tilstødende områder). Det faktum, at jorden indeholder forholdsvis få lerpartikler, men har et højt indhold af sten (over 50 %), betyder, at der er høj gennemluftning helt ned til de nedre lag. Kombineret med den særlige mikroflora og mikrofauna betyder dette, at vinene fra denne region har meget forskellige organoleptiske egenskaber sammenlignet med de vine, der produceres i de tilstødende BOB-områder. Mange Uhlen Roth Lay-vine er meget raffinerede. Selv om de unge vine normalt er meget tillukkede, har de et enormt lagringspotentiale. Den menneskelige indflydelse er baseret på en vindyrkningstradition, der går flere tusinde år tilbage. Plantning af vinmarker på terrasser, der understøttes af stenmure, kan spores tilbage til romertiden. I 380 e.Kr. beskrev den romerske poet Ausonius sådanne konstruktioner som »amfiteatre«. Opdagelsen af romerske mønter i terrasserne, der formentlig var beregnet som offergaver, er yderligere bevis på denne praksis. Der er blevet dyrket vin i området lige siden. Gennem århundrederne er produktionskvaliteten til stadighed blevet forbedret ved udvikling af nye druesorter (sorten Riesling kom til i begyndelsen af det 19. århundrede) og nye måder at dyrke dem på (i buske, på pæle eller i trådnet). I de seneste årtier har stigende miljøbevidsthed hovedsagelig ført til mindre og mindre brug af stærkt opløselige mineralske gødninger. Som følge heraf er de naturlige bestande af mikroflora og mikrofauna vendt tilbage til jorden, hvorved processerne for både optagelse af næringsstoffer og kationbytning i stigende grad finder sted som resultat af inkorporeringen af komplekse molekyler, der interagerer symbiotisk med mikrober, som findes på rodhårene. Disse mikrober kan bruges som transmittere mellem de særlige organiske stoffer og mineraler i jorden, hvilket gør vinens smag endnu mere unik.

Den sammenhæng, der er beskrevet ovenfor, gælder også for Sekt b.A.-vine.

9. Andre vigtige betingelser (emballering, mærkning, andre krav)

Retsgrundlag:

National lovgivning

Type supplerende betingelse:

Supplerende bestemmelser om mærkning

Beskrivelse af betingelsen:

De oplysninger, der skal angives på etiketterne og emballagen, er defineret i de love og bestemmelser, der er gældende i Den Europæiske Union, Forbundsrepublikken Tyskland og delstaten Rheinland-Pfalz. Inden de traditionelle benævnelser, der er forbundet med denne oprindelsesbetegnelse, kan anvendes på etiketten, skal vinen have bestået en officiel inspektion. Kun vine, der opfylder de specifikke krav, der stilles i forbindelse med denne officielle kontrol, kan få tildelt et officielt kontrolnummer, som består af adskillige tal (det officielle kontrolnummer/Amtliche Prüfungsnummer), der angiver kontrolinstansen, bedriftsnummeret, antallet af vine indsendt til kontrol og det år, de er indsendt, eller det år, hvor kontrolnummeret er udstedt. Kontrolnummeret skal være angivet på etiketten. De traditionelle benævnelser »Qualitätswein«, »Prädikatswein« og »Sekt b.A.« er forbundet med oprindelsesbetegnelsen og kan erstatte betegnelsen »BOB«.

Link til produktspecifikationen

www.ble.de/eu-qualitaetskennzeichen-wein

(1) EFT L 9 af 11.1.2019, s. 2.